ZIŅOJUMS Nr. 1

Programmas iesniedzēja organizācija: biedrība „Siera klubs”

Programmas nosaukums: „Mārketinga komunikāciju programma sieram 

      un citiem piena produktiem” (turpmāk Programma)

Ziņojuma datums: 2012. gada 30. marts
Pārskata periods: No 2011. gada 15. decembra līdz 2012.gada 14.martam
Programmas sākuma datums: 2009.gada 15.decembris

(ELGF) līgums Nr.: 151209/L96

1. CETURKŠŅA PASĀKUMU IZPILDE
1. Pasākums: „TV klipa ētera laiks”. 

Pēc programmas 1.ceturksnī izpildīts pasākums „TV klipa ētera laiks”.  Izvēlēti trīs visvairāk skatītie TV kanāli: Latvijas TV-1, LNT un Latvijas TV-7. Tā kā Latvijā dzīvo daudzas tautības, TV-1 un LNT raidīti klipi latviešu valodā, bet TV-7  - krievu valodā.

Katrs klips 30 sekunžu garumā – klips par sieru, klips par biezpienu un klips par skābpiena dzērieniem (jogurtu, kefīru).
No 2012. gada 1.februāra līdz 2012. gada 7. martam TV-1 klipi pārraidīti 120 reizes, LNT 28 reizes un TV-7 64 reizes. Kopā klipi pārraidīti 212 reizes.  

Ar klipu izvietojumu TV ieguvām:

*lielu intensitāti un Programmā definēto mērķa grupu sasniedzamību ar ātru un plašu aptveri, 

*aptvere (Reach 1+) 70 % nozīmē, ka vismaz vienu reizi klipu ir redzējuši 70 % iedzīvotāju no mērķa grupas vecumā 15 – 60 gadi,

*aptvere (Reach 3+) 52,2 nozīmē, ka vismaz trīs reizes klipu ir redzējuši 52,2 % iedzīvotāju no mērķa grupas vecumā 15 – 60 gadi,

*iegūtā frekvence ir 5, kas nozīmē, ka viens skatītājs no visiem sasniegtajiem, klipu ir redzējis 5 reizes,

*maksimāli sasniedzamā aptvere (Reach %) Latvijā ar TV palīdzību sastāda – 86 % pie 4 reizes lielāka budžeta. Programmas klipi ieguva 70 % aptveri ar 4 reizes mazāku budžetu.

2. Pasākums: Radio tekstu sagatavošana
Pēc Programmas 1. ceturksnī vajadzēja sagatavot radio tekstus, kas ir 8 (astoņas) „Piena un siera ziņas”, katra – 3 minūtes gara. Sagatavotas 12 ziņas, katra – 2 minūtes gara. 

Ieguvums: ziņu skaits un informācijas daudzums palielināts, un ieguvēji ir klausītāji. Radio specifika liecina, ka 3 minūšu ziņu garums ir izstiepts un kļūst klausītājam nogurdinošs un grūti uztverams. To pašu informāciju – konkrētu un spraigu, labāk pasniegt 2 minūtēs, kas arī izdarīts. 

Katra radio teksta apjoms – apmēram 1300 (viens tūkstotis trīs simti) zīmes. Radio tekstos sniegtas ziņas par Eiropas Savienībā, tajā skaitā Latvijā ražotajiem populārākajiem sieriem, par to iedalījumu pēc ūdens daudzuma sausnā, par pienu un citiem piena produktiem – jogurtu un biezpienu. Kopumā radio ziņas ir pozitīvs, daudzpusīgs un informatīvs materiāls. 

Radio tekstu tēmas:

1. Siers veselībai, enerģijai, labam izskatam.

2. Sieru iedalījums pēc ūdens daudzuma sausnā un izmantošana ēdienos.

3. Cietie sieri Parmezāns un Monterigo.

4. Cietais Čedaras siers.

5. Puscietais Rokforas siers un Trikantālers.

6. Puscietie Limburgas tipa sieri.

7. Mīkstie sieri Brie un Kamambēras.

8. Latvijā ražotie mīkstie sieri.

9. Biezpiens ēdienos.

10. Biezpiens kā ārstniecisks uzturs.

11. Jogurts – produkts „trīs vienā”.

12. Piens un tā produkti skaistumkopšanā.

Tika turpināta pašreklāma, kuras sauklis „Kamēr ir siers, kamēr piens, pasaulē tu neesi viens”. 

3. Pasākums: „Radio ētera laiks”
Pēc Programmas 1. ceturksnī „Latvijas Radio – 2” (raidstacija bija izvēlēta un ierakstīta Programmā) pārraidītas 12 (divpadsmit) „Piena un siera ziņas”, katra 2 (divu) minūšu garumā, kā arī 36 (trīsdesmit sešas) pašreklāmas, kaut gan plānotas bija 24 (divdesmit četras) pašreklāmas. Katras pašreklāmas ilgums – 20 (divdesmit) sekundes. 

RADIO ZIŅU UN PAŠREKLĀMU

GRAFIKS

	Ziņas
	Pašreklāmas

	27.02.plkst. 15.15, 2 min.
	25.02. plkst. 8:53, 20 sek.
	02.03. plkst. 8:53, 20 sek.
	08.03. plkst. 8:53, 20 sek.

	28.02.plkst. 15.15, 2 min.
	25.02. plkst. 11:53, 20 sek.
	02.03. plkst. 11:53, 20 sek.
	08.03. plkst. 11:53, 20 sek.

	29.02.plkst. 15.15, 2 min.
	26.02. plkst. 8:53, 20 sek.
	03.03. plkst. 8:53, 20 sek.
	09.03. plkst. 8:53, 20 sek.

	01.03.plkst. 15.15, 2 min.
	26.02. plkst. 11:53, 20 sek.
	03.03. plkst. 11:53, 20 sek.
	09.03. plkst. 11:53, 20 sek.

	02.03.plkst. 15.15, 2 min.
	27.02. plkst. 8:53, 20 sek.
	04.03. plkst. 8:53, 20 sek.
	10.03. plkst. 8:53, 20 sek.

	03.03.plkst. 15.15, 2 min.
	27.02. plkst. 11:53, 20 sek.
	04.03. plkst. 11:53, 20 sek.
	10.03. plkst. 11:53, 20 sek.

	05.03.plkst. 15.15, 2 min.
	28.02. plkst. 8:53, 20 sek.
	05.03. plkst. 8:53, 20 sek.
	11.03. plkst. 8:53, 20 sek.

	06.03.plkst. 15.15, 2 min.
	28.02. plkst. 11:53, 20 sek.
	05.03. plkst. 11:53, 20 sek.
	11.03. plkst. 11:53, 20 sek.

	07.03.plkst. 15.15, 2 min.
	29.02. plkst. 8:53, 20 sek.
	06.03. plkst. 8:53, 20 sek.
	12.03. plkst. 8:53, 20 sek.

	08.03.plkst. 15.15, 2 min.
	29.02. plkst. 11:53, 20 sek.
	06.03. plkst. 11:53, 20 sek.
	12.03. plkst. 11:53, 20 sek.

	12.03.plkst. 15.15, 2 min.
	01.03. plkst. 8:53, 20 sek.
	07.03. plkst. 8:53, 20 sek.
	13.03. plkst. 8:53, 20 sek.

	13.03.plkst. 15.15, 2 min.
	01.03. plkst. 11:53, 20 sek.
	07.03. plkst. 11:53, 20 sek.
	13.03. plkst. 11:53, 20 sek.


2,3 % no visiem Latvijas iedzīvotājiem ir klausījušies ”Latvijas Radio – 2” (LR2) no 8 līdz 15 minūtēm. LR2 salīdzinājumā ar citām radio ir 1. vieta pēc klausītāju apjoma ziņā : 1,3 % no Latvijas iedzīvotājiem klausās „Latvijas Radio – 1”, 0,9 % klausās „Radio Skonto”, 0,7 % klausās „Eiropas Hitu” radio.

Kopumā LR2 sasniedz 24,12 % no tās auditorijas, kas klausās radio (tie, kas klausās radio LR1 sasniedz 13,95 %, „Radio Skonto” – 13,98 %, „Eiropas Hitu” radio –   13,99 %).

Jebkurā diennakts stundā sākot no plkst. 5 rītā līdz plkst. 3 naktī, LR2 ir visklausītākais radio Latvijā. Vislielākais klausītāju skaits ir no plkst. 7:00 līdz plkst. 18:00, t.i., 200 līdz 230 tūkstošiem klausītāju dienā. 

4. Pasākums: Preses rakstu sagatavošana

Pēc Programmas 3. gada 1. ceturksnī vajadzēja sagatavot 4 (četrus) preses rakstus par sieru un citiem piena produktiem, taču tika sagatavoti 6 (seši) preses raksti. Ņemot vērā 2010. gada pieredzi, ka preses raksti bija apjomā gari un piesātināti ar plašu informāciju, lai palielinātu iespēju biežāk uzrunāt lasītājus, Programmas īstenotāji preses rakstu apjomu dalīja uz pusēm, tā palielinot rakstu skaitu, bet plānoto informāciju sniedza konkrētākā veidā. 

Divi preses raksti sagatavoti laikrakstam „Latvijas Avīze” un četri raksti sagatavoti žurnāliem „Mājas Viesis”, „36,6” un „Praktiskais Latvietis”.

Preses rakstos izmantoti 11 (vienpadsmit) ekspertu viedokļi.

Ievērots mērķauditorijas sadalījums pēc vecuma, līdz ar to – pēc interesēm:

· Raksts „Biezpiens un jogurts vienā šķīvī” adresēts bērniem, jauniešiem, sievietēm, pusmūža cilvēkiem un vecumā. Tas vērtīgs visiem, kuri vēlas no biezpiena un jogurta gatavot veselīgus ēdienus.

· Raksti „Kulinārās mākslas kalngals – siera plate”, „Uzkodās piena produkti” un „Netradicionāls piedāvājums – marinēts siers” visvairāk piesaistīs sieviešu auditoriju: kā dažādot siera pasniegšanu un paplašināt izmantošanu ēdienos, līdz ar to palielinot produkta patēriņu ģimenēs. 

· Raksts „Siermaizes – daudzveidīgās un veselīgās” ir vērtīgu ideju apkopojums dažāda vecuma cilvēkiem, bet jo sevišķi māmiņām un bērniem, lai kopā gatavotu brokastis vai klātu svētku galdu, izmantojot sieru un citus piena produktus. 

· Raksts „Ārzemju viesi cienāsim ar sieru” galvenokārt adresēts sievietēm – mājsaimniecēm, kuras uzņem ciemiņus. Bet to ar interesi izlasīs arī citi, tā paplašinot zināšanas par sieru sortimentu un lietošanas tradīcijām ES dalībvalstīs.

Raksti veidoti, lai būtu viegli un saprotami uztverami lasītājiem. Par sieru un citiem piena produktiem sniegtā informācija ir pozitīva, daudzveidīga un interesanta, un tā paplašina cilvēku zināšanas gan par Latvijā, gan citās Eiropas Savienības dalībvalstīs ražotajiem piena produktiem. Raksti iedrošina un mudina patērētājus uzturā droši lietot arvien vairāk sieru un citus piena produktus. 

Rakstu teorētisko daļu papildina bagāts vizuālais materiāls.

	Materiāla nosaukums
	Izdevums
	Publicēšanas datums
	Ekspertu skaits



	Biezpiens un jogurts vienā šķīvī
	Laikraksts „Latvijas Avīze”
	2012. gada 
10. februāris
	3

	Uzkodās – piena produkti
	Žurnāls „Mājas Viesis”
	2012. gada 10. – 23. februāris
	1

	Kulinārās mākslas kalngals – siera plate
	Žurnāls „Praktiskais Latvietis”
	2012. gada 20. – 26. februāris
	2

	Netradicionāls piedāvājums – 

marinēts siers
	Žurnāls „Mājas Viesis”
	2012. gada 9. – 22. marts
	1

	Siermaizes – daudzveidīgās un veselīgās
	Žurnāls „36,6”
	2012. gada marts
	3

	Ārzemju viesi cienāsim ar sieru
	Laikraksts „Latvijas Avīze”
	2012. gada 5. marts
	1


5. Pasākums: Preses rakstu izvietošana
Pēc Programmas 1. ceturksnī raksti nopublicēti 4 (četros) izdevumos: 

· žurnālā „Mājas Viesis”,
· žurnālā „Praktiskais Latvietis”,

· žurnālā „36,6”,
· laikrakstā „Latvijas Avīze”.

Žurnāli bija ieplānoti Programmā, bet laikraksts „Latvijas Avīze” izvēlēts kā tirāžas ziņā lielākais dienas laikraksts. 
„Latvijas Avīze” ir dienas izdevums. Pēc lasītāju skaita tas ir viens no vadošajiem laikrakstiem Latvijā. Lasītāju skaits, kas lasa šo izdevumu, sastāda 157 tūkstošus cilvēku. „Latvijas Avīze” ir izteikts līderis lasītāju skaitā vienai publikācijai, kas vidēji sastāda 96 tūkstošus lasītāju (salīdzināšanai: „Dienai” – 91 tūkst., „Neatkarīgajai Rīta Avīzei” – 55 tūkst., „Dienas Biznesam” – 22 tūkst. lasītāju).

„Latvijas Avīzi” lasa 9,4 % Latvijas iedzīvotāju, „Dienu” lasa 8,9 %, „Neatkarīgo Rīta Avīzi” – 5,4 % un „Dienas Biznesu” – tikai 2,2 % Latvijas iedzīvotāju.

„Latvijas Avīze” ir vienīgais izdevums, kas visplašāk nosedz visu Latvijas teritoriju.

„Latvijas Avīzes” lasītāji pēc dzimuma – 52 % sievietes, 48 % vīrieši. Vienlīdzīgi ir nosegtas visas vecuma grupas: gan jaunieši, gan pieaugušie, gan seniori. 

Žurnālā „Mājas Viesis” katrs raksts bija plānots ½ lappuses apjomā, taču saņemts bonuss – katrs raksts nopublicēts veselas lappuses apjomā. 
Žurnālā „36,6” raksts bija plānots 1 (vienas) lappuses apjomā, bet saņemts bonuss – raksts nopublicēts 2 (divu) lappušu apjomā.

6. Pasākums: „Viedokļu veidotāju seminārs”.

Pēc Programmas 1.ceturksnī noorganizēts viedokļu veidotāju seminārs par sieru un citiem piena produktiem „Piena produktu laimīgā zeme”. Seminārs notika Rīgā, starptautisko izstāžu kompleksā „Ķīpsala” gadskārtējās izstādes „Skola 2012” pasākuma „Jaunais profesionālis” ietvaros. Seminārs bija paredzēts jauniešiem no 15 līdz 20 gadiem.

Uzstādījums – apvienot pēc iespējas lielāku klausītāju auditoriju un piesaistīt lektorus – ekspertus siera un citu piena produktu nozīmības jautājumos – tika izpildīts.

Seminārā piedalījās 80 (astoņdesmit) klausītāji: topošie pavārmākslas speciālisti – pavāri un konditori no visas Latvijas no 16 profesionālajām vidusskolām, arī skolotāji, žurnālisti un citi interesenti.

Semināristi noklausījās 2 lekcijas:

· par piena produktu ražošanu ES dalībvalstīs, t.sk. Latvijā, par piena produktu plašo sortimentu, par perspektīvām nākotnē;

· par piena produktu nozīmi dažāda vecuma cilvēku, īpaši jauniešu veselībā.
Notika diskusija – viedokļu apmaiņa par noklausītajām lekcijām. 

Interesanta un simtiem skatītājus piesaistoša bija semināra otrā daļa „Laimīgā siera zeme”. Bija iekārtota profesionālo vidusskolu audzēkņu zīmējumu izstāde. Zīmējumos bija attēlota „Laimīgā siera zeme”, kādu skolēni to iedomājās savā iztēlē.

Kā radās ideja par „Laimīgo siera zemi”?

Ir skaista teika: „Aiz trejdeviņiem kalniem, aiz trejdeviņām zemēm piena okeānā atrodas laimīgā siera zeme. Tur gandrīz viss ir no siera – mājas, skursteņi, koki. Tur vītero siera putni un zied siera puķes. Bet kalni ir balti kā sniegs – tie no biezpiena, un kalnu pakājēs urdz jogurta strautiņi.

Cilvēki vāra siera zupas, gatavo siera un biezpiena klimpas, siera makaronus un jogurta krēmus un ēd. Viņi ir veseli, stipri un laimīgi, un dzīvo ilgāk nekā 100 gadus.”
Šo teiku īstenībā seminārā pārvērta profesionālo vidusskolu audzēkņi no Preiļiem, Jelgavas, Kandavas, Jāņmuižas, Ventspils, Rīgas, Kuldīgas, Vecbebriem, Laidzes un Skrundas – topošie pavāri uzbūvēja „Laimīgo Siera zemi” uz 4,5 m2 liela laukuma.

Pilis un mājas, ceļi un tilti, karietes, gotiņas un puķu dobes, un automašīnas tapa no sieriem, kalni – no biezpiena, akas – no jogurta. Kopā izlietoti vairāk nekā 100 kilogrami piena produktu, kurus pēc tam – degustācijas laikā nogaršoja gan paši semināristi, gan vairāk nekā 300 izstādes apmeklētāji.
Par „Laimīgo Siera zemi” laikrakstā „Latvijas Avīze” bija plaša publikācija. „Laimīgās Siera zemes” gatavošanu filmēja reportieri no LTV – 7 un „Baltcom TV”.
7. Pasākums: Informatīvā bukleta izdošana.

Pēc Programmas bija paredzēts izdot informatīvo bukletu A5 formātā uz 8 lpp., izgatavot uzlīmes un atstarotājus.

Programmas īstenotāji ieteica izdot tikai informatīvu bukletu – apjomīgu, labā kvalitātē, ar plašu informāciju (21 cm x 21 cm), uz 48 lpp. + 4 vāki, pirmais vāks – laminēts, tirāža 4500 eks.

Pamatojums: tā kā informatīvie materiāli paredzēti vidusskolu auditorijai, tiem jābūt paliekošiem – vērtīgiem. Arī informācijai jābūt plašai, visus piena produktus aptverošai, ar populāru cilvēku – ekspertu viedokļiem. Un vēl – jo profesionālo vidusskolu mācību grāmatās par piena produktiem ir maz izglītojošu materiālu. Pieredze liecina, ka mazus bukletiņus skolēni pat necenšas saglabāt – izmet. 

Izdots buklets „Baltais zelts – piena produkti”.

Bukletā ir apraksti par pienu, sieru, siera šķirnēm, biezpienu, biezpiena veidiem, jogurtu, kefīru, krējumu un sviestu, kā arī piena produktu ēdienu receptes, ekspertu viedokļi.

Bukleta izveidē piedalījās 20 (divdesmit) eksperti. Nopublicētas 35 (trīsdesmit piecas) ēdienu receptes, kuru sastāvdaļās ir dažādi piena produkti. Receptes izstrādājuši Latvijā populāri pavāri. Nopublicētie teksti ir viegli uztverami, pozitīvi, ar bagātīgiem faktiem. Ir informācija par ES dalībvalstīs ražotiem sieriem, to izmantošanas daudzumu un tradīcijām. Plašs un daudzpusīgs ir vizuālais materiāls. 

Buklets būs vērtīga un paliekoša informācija par piena produktiem, kas piesaistīs un izglītos ne tikai jauniešus, bet būs noderīga pedagogiem un vecākiem. 

Bukleti tiks izdalīti degustācijās skolās un veikalos, svētkos „Piena produktu balle”. 

2. PROGRAMMAS GAITA

Programmas pasākumu izpilde 1. ceturksnī problēmas nesagādāja – visi ieplānotie pasākumi izpildīti paredzētajā laikā un kvalitātē.

Programmas 3. gada 2. ceturkšņa pasākumi

· TV klipu ētera laiks,

· radio tekstu sagatavošana,

· radio ētera laiks,

· preses rakstu sagatavošana,

· preses rakstu izvietojums,

· viedokļu veidotāju semināra organizēšana.

Biedrības „Siera klubs”

valdes priekšsēdētāja

